cyanic-selkie/wikianc huggingface dataset:
Πρόβλημα του κακού
Απαντήσεις, άμυνες και θεοδικίες
Γενικά, άμυνα κατά του προβλήματος του κακού, αναφέρεται η προσπάθεια να εξουδετερωθεί το πρόβλημα του κακού, δείχνοντας πως δεν υπάρχει λογική ασυνέπεια ανάμεσα στην ύπαρξη του θεού και της ύπαρξης του κακού. Η Θεοδικία, ένας όρος που επινόησε ο Λάιμπνιτς (από τις λέξεις θεός και  δίκη αναφέρεται στην προσπάθεια να δικαιολογηθεί ο ο Θεός, δείχνοντας ότι η ύπαρξη του θεού είναι συμβατή με την ύπαρξη του κακού. Ο Richard Swinburne ισχυρίζεται πως δεν έχει νόημα να υποθέτουμε «ευρύτερο καλό» αν δεν ξέρουμε ποιο ακριβώς είναι αυτό το ευρύτερο καλό- αλλοιώς δεν υπάρχει επιτυχημένη θεοδικία. Έτσι, ορισμένοι συγγραφείς βλέπουν τα επιχειρήματα όπως η επίκληση στους δαίμονες ή τον πτώση του ανθρώπου ως λογικές, αλλά όχι πολύ πιθανές και άρα θεωρούν τα επιχειρήματα αυτά ως καλές άμυνες αλλά όχι ως καλές θεοδικίες
Σκεπτικός θεϊσμός
Ο σκεπτικός θεϊσμός αμύνεται στο πρόβλημα του κακού, ισχυριζόμενος πως ο θεός επιτρέπει στο κακό να συμβεί, ώστε να αποτρέψει ένα μεγαλύτερο κακό ή να προκαλέσει απάντηση η οποία θα οδηγήσει σε ένα μεγαλύτερο καλό.Έτσι, ο βιασμός ή η δολοφονία ενός αθώου μωρού, θεωρείται ότι ο Θεός εχει ένα μεγαλύτερο σκοπό, τον οποίο ο άνθρωπος δεν μπορεί να κατανοήσει, αλλά μπορεί να οδηγήσει σε ένα μικρότερο κακό ή ένα μεγαλύτερο καλό. Αυτό ονομάζεται σκεπτικιστικός θεϊσμός, διότι το επιχείρημα έχει στόχο να ενθαρρύνει τη σκέψη για τον θεϊσμό, είτε προσπαθώντας να εξηγήσει τις κρυμμένες επιθυμίες του Θεού, είτε προσπαθώντας να την εξηγήσει βασιζόμενη στην αδυναμία του ανθρώπινου νου να κατανοήσει.
Η άμυνα του μεγαλύτερου καλού, συνήθως χρησιμοποιείται ως απάντηση περισσότερο για το αποδεικτικό πρόβλημα ενώ η απάντηση ελεύθερης βούλησης για το λογικό πρόβλημα. Οι περισσότεροι ακαδημαϊκοί, ασκούν κριτική στον σκεπτικό θεϊσμό επειδή «υποτιμά την πόνο» και επιπλέον, δεν απαντά γιατί ο πανάγαθος θεός δεν αποτρέπει τον πόνο να εμφανιστεί, αλλά προτιμά τον ρόλο κάποιου που προσπαθεί να κρατήσει ισορροπίες
Η απάντηση του «μεγαλύτερου καλού»
Μερικές λύσεις οι οποίες έχουν προταθεί είναι ότι η παντοδυναμία δεν απαιτεί την ικανότητα να πραγματοποιήσει κάτι λογικά ακατόρθωτο. Οι θεωρίες του μεγαλύτερου καλού, χρησιμοποιούν αυτή την άποψη, επιχειρηματολογώντας για ύπαρξη του καλού μεγάλης αξίας, την οποία ο Θεός δεν μπορεί να πραγματοποιήσει, χωρίς να αφήσει να υπάρχει κακό, και άρα υπάρχουν κακά τα οποία δεν μπορούμε να περιμένουμε ότι μπορεί να αποτρέψει, παρά το ότι είναι παντοδύναμος. Θεολόγοι επιχειρηματολογούν, πως αφού δεν μπορεί κάποιος να κατανοήσει πλήρως το συνολικό πλάνο του Θεού, κανένας δεν μπορεί να ισχυριστεί πως τα κακά γεγονότα δεν στοχεύουν σε ένα ανώτερο σκοπό. Έτσι, το κακό έχει ρόλο να παίξει στα χέρια του θεού για να κτίσει ένα καλύτερο κόσμο..
Ελεύθερη βούληση
Μια άλλη απάντηση στο πρόβλημα του κακού, είναι πως αποτελεί συνέπεια της ελεύθερης βούλησης, η οποία είναι ιδιότητα η οποία έχει αποδοθεί στους ανθρώπους από τον Θεό. Η ελεύθερη βούληση είναι η πηγή του καλού και του κακού, και με την ελεύθερη βούληση έρχεται η δυνατότητα για κακοποίηση, όταν οι άνθρωποι δρουν ανήθικα. Άνθρωποι με ελεύθερη βούληση «αποφασίζουν να προκαλέσουν πόνο και να δράσουν επί των άλλων με κακούς τρόπους» και είναι οι συγκεκριμένοι που λαμβάνουν αυτές τις αποφάσεις, όχι ο Θεός. Επιπλέον, το επιχείρημα της ελεύθερης βούλησης εισηγείται πως θα ήταν λογικά ασυνεπές για τον Θεό να εμποδίζει το καλό εξαναγκάζοντας τους ανθρώπους και μειώνοντας την ελεύθερη βούληση, επειδή δεν θα είναι πια ελεύθεροι. Αυτή η ερμηνεία δεν απαντάει πλήρως στο πρόβλημα του κακού, επειδή μερική δυστυχία και κακό δεν είναι αποτέλεσμα συνειδητών επιλογών, αλλά είναι αποτέλεσμα είτε της άγνοιας είτε φυσικών αιτιών (π.χ. ένα παιδί να υποφέρει από ασθένειες)
Ο Alvin Plantinga υποστηρίζει μία εκτεταμένη εκδοχή για την άμυνα της ελεύθερης βούλησης. Αρχικά, εκτιμά πως το ηθικό κακό είναι αποτέλεσμα της ελεύθερης βούλησης του ανθρώπου. Στο δεύτερο μέρος της άμυνας του προτείνει τη λογική πιθανότητα πως ένα «πανίσχυρο μη ανθρώπινο πνεύμα» (όχι θεϊκό υπερφυσικό ον και πεσμένοι άγγελοι) του οποίου η ελεύθερη θέληση είναι υπεύθυνη για τα φυσικά κακά, συμπεριλαμβανομένων των σεισμών, κατακλυσμών, ασθενειών. Οι περισσότεροι μελετητές εκτιμούν πως το επιχείρημα του Plantinga λύνει το λογικό πρόβλημα του κακού, δείχνοντας πως ο θεός και το κακό είναι συμβατά. αλλά άλλοι μελετητές διαφωνούν κάθετα. Αυτοί που διαφωνούν, ισχυρίζονται ότι ενώ εξηγεί τις ασθένειες και τις φυσικές καταστροφές όπως τα θέτει η λογική εκδοχή του προβλήματος του κακού, είναι εξαιρετικά απίθανο ότι αυτά τα κακά (σεισμοί, πυρκαγιές κτλ.) δεν έχουν φυσικές αιτίες τις οποίες ένας πανάγαθος θα μπορούσε να προλάβει Σύμφωνα με τον Michael Tooley, αυτή η άμυνα είναι εξαιρετικά απίθανη, επειδή το να υποφέρει κάποιος από φυσικές καταστροφές, εμφανίζεται τοπικά ενώ υπάρχουν ορθολογιστικές εξηγήσεις για την εμφάνιση τους και είναι ακατανόητο γιατί ένα υπερφυσικό ον θα προτιμούσε να προκαλέσει τοπικό κακό, σε αθώα παιδιά για παράδειγμα, και γιατί ο Θεός δεν σταματάει τον πόνο τους ενώ είναι παντοδύναμος.
Κριτικοί της απάντησης της ελεύθερης βούλησης, αμφισβητούν πως κατά πόσο αυτή η εκδοχή μπορεί να εξηγήσει όλο το κακό που υπάρχει στη Γη. Ένα σημείο σε αυτή την εκδοχή είναι ότι η αξία της ελεύθερης βούλησης είναι ικανή να δικαιολογήσει ορισμένα μικρά κακά, είναι λιγότερο ξεκάθαρο ότι είναι τόσο σημαντική για να δικαιολογήσει μεγαλύτερα κακά όπως ο βιασμός και ο φόνος. Ειδικά αυτά τα φρικτά εγκλήματα, αποτελούν το σημείο της σύγχρονης φιλοσοφικής έρευνας. Ένα άλλο σημείο είναι ότι οι δράσεις των ελεύθερων ατόμων τα οποία προάγουν το κακό, συνήθως καταστρέφουν την ελευθερία αυτού που υφίσταται το κακό· για παράδειγμα, η δολοφονία ενός μικρού παιδιού, εμποδίζει το παιδί από το να χρησιμοποιήσει τη δική του ελεύθερη βούληση. Σε τέτοιες περιπτώσεις, η ελευθερία του παιδιού υποβαθμίζεται σε σχέση με την ελευθερία του εγκληματία και δεν είναι ξεκάθαρο γιατί ο θεός δεν κάνει κάτι για αυτό, αλλά παραμένει αδρανής.
Μια άλλη γραμμή κριτικής για τη θεωρία της ελεύθερης βούλησης αποτελεί η θεωρία ότι το κακό θα μπορούσε να μειωθεί με μέσα τα οποία δεν επηρεάζουν την ελεύθερη βούληση. Ο Θεός θα μπορούσε να το κατορθώσει κάνοντας τις ηθικές πράξεις ιδιαιτέρως απολαυστικές, ή τις κακές πράξεις αδύνατες, επιτρέποντας ταυτόχρονα να υπάρχει ελεύθερη βούληση.Υποστηρικτές της θεωρίας της ελεύθερης βούλησης, ισχυρίζονται πως αυτό θα σταματούσε πλέον να συνιστά ελεύθερη βούληση Κριτικοί ισχυρίζονται πως αυτή η άποψη υπονοεί πως θα ήταν εξίσου κακό να προσπαθήσει κάποιος να μειώσει το κακό στον κόσμο, κάτι που ελάχιστοι υποστηρίζουν
Μια τρίτη πρόκληση για την άμυνα της ελεύθερης βούλησης είναι το φυσικό κακό. Εξ ορισμού, το φυσικό κακό δεν προκύπτει από ανθρώπινες πράξεις αλλά φυσικές διαδικασίες που καταλήγουν σε καταστροφές, όπως εκρήξεις ηφαιστείων και σεισμοί.. Υπερασπιστές της θεωρίας της ελεύθερης βούλησης απαντούν με διάφορους τρόπους. Ο Alvin Plantinga, ακολουθώντας τη γραμμή του Αυγουστίνου του Ιππώνος και άλλοι έχουν επιχειρηματολογήσει πως το φυσικό κακό προκύπτει από υπερφυσικά όντα όπως οι δαίμονες. ή
Υπάρχει επίσης συζήτηση σχετικά με τη συμβατότητα της ηθικής της ελεύθερης επιλογής και την απουσίας του κακού στον παράδεισο με την πανσοφία και παναγαθότητα του Θεού.
Μια από τις μεγαλύτερες αδυναμίες της άμυνας της ελεύθερης βούλησης, είναι η αντιφατικότητα της, ή μη εφαρμογή της στα κακά τα οποία αντιμετωπίζουν τα ζώα. Μερικοί μελετητές, δηλώνουν πως η ελεύθερη βούληση, ή η υπόθεση του μεγαλύτερου καλού, δεν βρίσκει εφαρμογή στα ζώα. Απαντώντας, ορισμένοι μελετητές εισηγήθηκαν πως η έννοια της ελεύθερης βούλησης, ισχύει και στα ζώα, τα οποία και εκείνα επωφελούνται από την ελευθερία τους, αν και έρχεται με κόστος: τους κινδύνους που συνεχώς αντιμετωπίζουν
Η άμυνα των ελεύθερων ζώων έχει δεχτεί κριτική, σε περιπτώσεις ζώων σε κλουβιά, σε φάρμες ή κατοικίδια τα οποία δεν είναι ελεύθερα και εχουν ιστορικά ζήσει το κακό και τον πόνο από τους ιδιοκτήτες τους. Επιπλέον, ακόμη και τα άγρια ζώα αντιμετωπίζουν φρικτά κακά όπως τα εγκαύματα και αργό θάνατο μετά από πυρκαγιές και άλλες καταστροφές ή από τραύματα που προκάλεσαν άλλα ζώα θηρευτές, και είναι ασαφές γιατί ο θεός δημιούργησε αυτά τα ελεύθερα ζώα τα οποία να κλίνουν σε τέτοιο έντονο πόνο. Μια άλλη γραμμή κριτικής είναι ότι αν ο Θεός είναι πανάγαθος, παντοδύναμος και πάνσοφος, θα μπορούσε να φτιάξει ένα κόσμο με ελεύθερα όντα χωρίς να είναι ηθικά κακά, όπου όλα θα επιλέγουν το καλό και θα είναι γεμάτα αγάπη, καλοσύνη, κατανόηση, χωρίς βια και γεμάτο χαρά, όπου η Γη θα ήταν όπως ο παράδεισος. Αν ο Θεός όντως δημιούργησε παράδεισο με την αγάπη του, θα μπορούσε να δημιουργήσει και μια Γη χωρίς κακό και πόνο για τους ανθρώπους και τα ζώα
Εγκυκλοπαίδειες
Κατηγορία:Χριστιανική φιλοσοφία Κατηγορία:Φιλοσοφία της θρησκείας Κατηγορία:Φιλοσοφικά προβλήματα Κατηγορία:Αθεϊσμός
Ζελυκούρ
Το Ζελυκούρ (Γκίσελφινγκεν) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Εξωτερικοί σύνδεσμοι
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Ζερμπεκούρ
Το Ζερμπεκούρ (Γκερμπερτσχόφεν) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Ουγέστ
Το ουγέστ (ρωσικά: уезд, ) ήταν διοικητική υποδιαίρεση της Μοσχοβίας, της Ρωσικής Αυτοκρατορίας και της πρώιμης Ρωσικής Σοβιετικής Ομοσπονδιακής Σοσιαλιστικής Δημοκρατίας, η οποία χρησιμοποιήθηκε από το 13ο αιώνα. Για το μεγαλύτερο μέρος της ρωσικής ιστορίας, το ουγέστ ήταν δευτέρου βαθμού διοικητική διαίρεση.
Στην αρχαιότητα, το ουγέστ αποτελούνταν από ένα σύνολο βολόστ σε ένα γνωστό σημείο - μια πόλη ή ένα χωριό. Στο Μεσαίωνα, τα ουγέστ περιλάμβαναν στρατιωτικές-διοικητικές περιοχές, που ονομάζονταν «οσάντα» (осада). Κατά τη διαδικασία διοικητικής-εδαφικής μεταρρύθμισης του 1923–1929 τα ουγέστ μετατράπηκαν σε ραγιόν.
Εξωτερικοί σύνδεσμοι
Κατηγορία:Υποδιαιρέσεις της Ρωσικής Αυτοκρατορίας Κατηγορία:Μορφές διοικητικής διαίρεσης
Καρακούμ (ΤΔΒΚ)
Το Καρακούμ είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καράκουμι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Ομοσπονδιακή Υπηρεσία Μνημείων
δεξιά|χωρίς-πλαίσιο| λογότυπο μικρογραφία| Πλακέτα της Ομοσπονδιακής Υπηρεσίας Μνημείων σε κτήριο στο [[Σάλτσμπουργκ σε τέσσερις γλώσσες. Γερμανικά: Kulturdenkmal, Αγγλικά: Cultural Property, Γαλλικά: Bien Culturel και Ρωσικά: Культурное Достояние (Κουλτούρνογιε ντασταγιάνιε).]] μικρογραφία| Πρώιμος [[Μεσαίωνας|μεσαιωνικός φούρνος, που αποκαλύφθηκε σε ανασκαφές στο Γκαβάινσταλ από την Ομοσπονδιακή Υπηρεσία Μνημείων.]] μικρογραφία| Αφίσα της αυστριακής έκδοσης των [[Ευρωπαϊκές Ημέρες Πολιτιστικής Κληρονομιάς|Ευρωπαϊκών Ημερών Κληρονομιάς με τη χορηγία της Ομοσπονδιακής Υπηρεσίας Μνημείων.]] Η Ομοσπονδιακή Υπηρεσία Μνημείων (BDA, Bundesdenkmalamt) είναι τμήμα της Ομοσπονδιακής Καγκελαρίας της Αυστρίας και είναι η αρμόδια υπηρεσία για την πολιτιστική κληρονομιά σε όλη τη χώρα.
Επιστροφή έργων τέχνης και περιουσιών
Η Ομοσπονδιακή Υπηρεσία Μνημείων είναι επίσης αρμόδια για την επιστροφή 8.000 περίπου αντικειμένων και λεηλατηθέντων έργων τέχνης που είχε αποκτήσει η Αυστρία με δόλια μέσα κατά την περίοδο του Εθνικοσοσιαλισμού. Δεδομένου ότι συνήθως οι αρχικοί ιδιοκτήτες και όλοι οι συγγενείς τους είχαν σκοτωθεί κατά τη διάρκεια του Ολοκαυτώματος, η επιστροφή των αντικειμένων πραγματοποιήθηκε μέσω δημοπρασιών προς όφελος της εβραϊκής κοινότητας ή για την αποζημίωση καταστρεμμένων περιουσιών, όπως στην περίπτωση του εβραϊκού νεκροταφείου στο Βάρινγκ. Η Αυστρία αρχικά έκανε ελάχιστα για να επιστρέψει τις περιουσίες των αρχικών ιδιοκτητών, αλλά στα τέλη της δεκαετίας του 1940 και του 1950 πιέστηκε να κάνει μεγαλύτερη προσπάθεια σύμφωνα με τη Διακήρυξη της Μόσχας. Καθώς η πρόσβαση στα αρχεία άνοιξε αργά με την πάροδο του χρόνου για λόγους έρευνας, νέες ενδείξεις και στοιχεία, όπως αυτοκόλλητα στο πίσω μέρος των αντικειμένων προς δημοπρασία που φωτογραφήθηκαν, είχαν ως αποτέλεσμα την ανακάλυψη ιδιοκτητών που δεν είχαν, ως τότε, εντοπιστεί. Ένα σύνολο από τέτοια αποτελέσματα δημοσιεύθηκε στις αρχές Δεκεμβρίου του 2008 και εκτέθηκαν στο Μουσείο Εφαρμοσμένων Τεχνών της Βιέννης.
Εξωτερικοί σύνδεσμοι
Κατηγορία:Δίκαιο της Αυστρίας Κατηγορία:Πολιτισμός της Αυστρίας
Πανελλήνιο Πρωτάθλημα Ενόργανης Γυμναστικής 1995
Το Πανελλήνιο Πρωτάθλημα Ενόργανης Γυμναστικής 1995 ήταν η 25η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στην Αθήνα.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες και στις γυναίκες αναδείχθηκε ο Α.Γ.Ε.Μ.Σ. Σπάρτακος.
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1995 Κατηγορία:Διοργανώσεις ενόργανης γυμναστικής στην Αθήνα
Ζιβρυκούρ
Το Ζιβρυκούρ (Χάμπατ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Αλέξης Σεβαστάκης
Ο Αλέξιος Σεβαστάκης (1925 - 30 Ιουνίου 1999) του Δημητρίου ήταν Έλληνας συγγραφέας, νομικός,ιστορικός και αγωνιστής της Αριστεράς. Υπηρέτησε ως βουλευτής Σάμου.
Βιογραφία
Γεννήθηκε στα Σακουλέικα Σάμου και καταγόταν από αγροτική οικογένεια. Στη διάρκεια της Κατοχής του νησιού του από τους Ιταλούς πολέμησε στο Ελ Αλαμέιν και τραυματίστηκε σοβαρά, χάνοντας το πόδι του. Ανέπτυξε αντιστασιακή δράση στο νησί και μετά έφυγε για την Παλαιστίνη, όπου πολέμησε με την ελληνική αεροπορία. Μετά την επιστροφή του στη Σάμο εργάστηκε ως ασκούμενος δικηγόρος. Το 1953 παρουσιάστηκε στο στρατό και ήταν δεκανέας της ΕΣΑ, αλλά έγινε γνωστό ότι είχε φάκελο, με αποτέλεσμα να συλληφθεί και να εκτοπιστεί στη Μακρόνησο ως το 1954. Στη Σάμο εργάστηκε ως δικηγόρος (εξελέγη πρόεδρος του Δικηγορικού Συλλόγου του νησιού το 1985 ), εξελέγη δημοτικός σύμβουλος το 1958 και αργότερα Αντιδήμαρχος Καρλοβασίου. Το 1959 αναγορεύτηκε διδάκτορας του Πανεπιστημίου Αθηνών.
Βουλευτής
Στην ιδιαίτερη πατρίδα του εξέδωσε προδικτατορικά την εφημερίδα "Δημοκρατική". Την περίοδο 1964-67 ήταν Αντιδήμαρχος και πολιτεύτηκε στις εκλογές των ετών 1961, 1963 και 1964 με την ΕΔΑ. Στη διάρκεια της απριλιανής χούντας εκτοπίστηκε ξανά στη Γυάρο. Στις εκλογές του 1990 εξελέγη βουλευτής με τον Συνασπισμό και ήταν μέλος της Κεντρικής Επιτροπής του κόμματος.
Γκάρτναιτ Γ΄ των Πίκτων
Ο Γκάρτναιτ Γ΄ των Πίκτων (πέθανε το 635) βασιλιάς των Πίκτων (631 - 635) ήταν γιος του Φουαθ ή του Οουίντ. Τα Χρονικά των βασιλέων των Πίκτων σε συμφωνία με τα Ιρλανδικά Χρονικά του δίνουν βασιλεία τεσσάρων ετών ενώ άλλα χρονικά του δίνουν βασιλεία από πέντε μέχρι οκτώ έτη. Τα Χρονικά του Ούλστερ καταγράφουν τον θάνατο του το 637, τον διαδέχθηκε ο αδελφός του Μπρίντει Β΄ των Πίκτων, ο επόμενος αδελφός τους Τάλορκ Γ΄ των Πίκτων διαδέχθηκε στην συνέχεια τον Μπρίντει.
Εξωτερικοί σύνδεσμοι
Κατηγορία:Βασιλείς των Πίκτων
Χάρτζια
Η Χάρτζια είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Κερύνειας
Μαριάν ντε Σβαρντ
Δύο φορές εκπροσωπούσε την πατρίδα της στους θερινούς Ολυμπιακούς αγώνες το 1992 στη Βαρκελώνη και το 1996 στην Ατλάντα. Μέλος της ομάδας της Νότιας Αφρικής του Φεντ καπ το 1992 και το 1994-1997.
Γκούντερ Γιάκομπ
Ο Γκούντερ Γιάκομπ (γεννημένος στις 10 Μαΐου 1968 στο Βέλγιο) είναι Βέλγος πρώην ποδοσφαιριστής, ο οποίος εργάστηκε ως προπονητής μετά την αποχώρησή του από την ενεργό δράση.
Μαριάν ντε Σβαρντ
Κέρδισε δύο τίτλους Γκραντ σλαμ στο μεικτό διπλό: το Αυστραλιανό Όπεν το 1999 και το Γαλλικό Όπεν το 2000 με συμπαίκτη και τις δύο φορές τον συμπατριώτη της Ντέιβιντ Άνταμς. Επιπλέον, κατέχει και τέσσερις τίτλους διπλών γυναικών και έφτασε στο Νο 11 στην παγκόσμια κατάταξη των γυναικών. Έχει έναν WTA Tour τίτλο στο απλό το 1998 και έφθασε το Νο. 28 στην παγκόσμια κατάταξη του απλού το 1996.
Γκούντερ Γιάκομπ
Διατελεί χρέη αθλητικού διευθυντή για λογαριασμό της Ολιμπίκ Μαρσέιγ από τον Ιούλιο του 2016.
Μαριάν ντε Σβαρντ
Μετά την αποχώρηση της από την αντισφαίριση, ήταν σχολιαστής στο Eurosport και τη νοτιοαφρικανική τηλεόραση και ασχολήθηκε με την προπονητική. Το 2004 ίδρυσε μη κερδοσκοπική φιλανθρωπική οργάνωση για να βοηθήσει τα ζώα.
Παραπομπές
Κατηγορία:Νοτιοαφρικανές αθλήτριες της αντισφαίρισης Κατηγορία:Νοτιοαφρικανοί προπονητές της αντισφαίρισης Κατηγορία:Νοτιοαφρικανοί δημοσιογράφοι Κατηγορία:Νικητές Γαλλικού Όπεν
Γκούντερ Γιάκομπ
Βιογραφία
Ο Γκούντερ Γιάκομπ αγωνίστηκε σε δύο αναμετρήσεις για το Κύπελλο ΟΥΕΦΑ στην διάρκεια της σεζόν 1996-1997 με την ομάδα της Μόλενμπεκ.
Διετέλεσε αθλητικός διευθυντής της ΚΡΚ Γκενκ από τον Αύγουστο του 2011 έως και την παραίτησή του τον Ιανουάριο του 2015. Τον Ιούλιο του 2016, ανέλαβε χρέη αθλητικού διευθυντή για λογαριασμό της Ολιμπίκ Μαρσέιγ.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Σιντ-Τρέιντενσε ΦΦ Κατηγορία:Ποδοσφαιριστές Σταντάρ Λιέγης Κατηγορία:Ποδοσφαιριστές ΡΓΝ Μόλενμπεκ Κατηγορία:Ποδοσφαιριστές ΚΦ Μέχελεν Κατηγορία:Βέλγοι προπονητές ποδοσφαίρου
Μπαχτσελί
Το Μπαχτσελί είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καλογραία. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Χισαρκόι
Το Χισαρκόι είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καμπυλή. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Νοτιοανατολική Αγγλία
Η Νοτιοανατολική Αγγλία (αγγλικά: South East England) είναι είναι μία από τις εννέα επίσημες περιφέρειες της Αγγλίας. Όπως και οι υπόλοιπες περιφέρειες, έτσι και η Νοτιοδυτική Αγγλία, δημιουργήθηκε το 1994 και υιοθετήθηκε για στατιστικούς σκοπούς από το 1999. Με συνολική έκταση 19.095 τ.χλμ. η Νοτιοανατολική Αγγλία, αποτελεί την τρίτη μεγαλύτερη περιφέρεια. Ο πληθυσμός της περιφέρειας, ανέρχεται σε πάνω από 9.3 εκατομμύρια κατοίκους (σύμφωνα με εκτιμήσεις για το 2022 ), καθιστώντας τη έτσι, ως την πολυπληθέστερη στην Αγγλία. Η μεγαλύτερη σε πληθυσμό πόλη της Νοτιοανατολικής Αγγλίας είναι το Μπράιτον εντ Χόουβ. Η περιφέρεια της Νοτιοανατολικής Αγγλίας, χαρακτηρίζεται ως οικονομικά εύρωστη.
Η Νοτιοανατολική Αγγλία, περιλαμβάνει τις κομητείες του Ανατολικού Σάσσεξ, του Δυτικού Σάσσεξ, του Κεντ, του Μπάκιγχαμσαϊρ, Μπέρκσαϊρ, της Νήσου Ουάιτ, του Όξφορντσαϊρ, του Σάρρεϊ, και του Χάμσαϊρ.
Σημαντικές πόλεις στην Νοτιοανατολική Αγγλία (εκτός από το Μπράιτον) είναι το Σαουθάμπτον, το Ουίντσεστερ, το Πόρτσμουθ, η Οξφόρδη, το Κάντερμπερι, το Μίλτον Κινζ, το Ρίντινγκ, και το Τσίτσεστερ.
Γεωγραφία
Η Νοτιοανατολική Αγγλία, βρίσκεται στο Νότιο και στο Νοτιοδυτικό μέρος της Αγγλίας. Νοτίως της περιφέρειας, βρίσκεται η Μάγχη. Το υψηλότερο σημείο της Νοτιοανατολικής Αγγλίας, είναι στο Μπέρκσαϊρ, περί τα 297 μέτρα.
Η περιφέρεια, εκτός από οικονομικά ακμάζουσα, τα τελευταία χρόνια γνωρίζει σταθερή άνοδο του πληθυσμού της. Πολλές περιοχές της περιφέρειας, αποτελούν συστατικά μέρη της ευρύτερης μητροπολιτικής περιοχής του Λονδίνου.
Πολιτική
Η Νοτιοανατολική Αγγλία, αποτελεί παραδοσιακό και το σημαντικότερο προπύργιο του Συντηρητικού Κόμματος. Η περιφέρεια διαθέτει 84 εκλογικές περιφέρειες για την Βουλή των Κοινοτήτων του Ηνωμένου Βασιλείου. Επί του παρόντου (ύστερα από τις εκλογές του 2019), η περιφέρεια έχει: 74 βουλευτές από το Συντηρητικό Κόμμα (Tories), 8 βουλευτές από το Εργατικό Κόμμα (Labour), 1 βουλευτή από τους Φιλελεύθερους Δημοκράτες (Lib Dems) και 1 βουλευτή από το Πράσινο Κόμμα.
Παραπομπές
Κατηγορία:Ηνωμένο Βασίλειο Κατηγορία:Αγγλία __ΕΥΡΕΤΗΡΙΟ__ Κατηγορία:Περιφέρειες της Αγγλίας
Κόρη του Ιούλιου Κωνστάντιου
Η ανώνυμη κορασίδα, κόρη του Ιούλιου Κωνστάντιου και της Γάλλας, ήταν σύζυγος του Κωνστάντιου Β΄.
Ο γάμος της με τον Κωνστάντιο φαίνεται να καταγράφεται από τον Ευσέβιο της Καισάρειας.Ο γάμος ίσως τελέσθηκε το έτος 335 ή 336. Ούτε το όνομά της ούτε ο χρόνος του θανάτου της εμφανίζονται στις πηγές. Ο Τόμας Μπάνσιτς, σύγχρονος ιστορικός, επισημαίνει ότι «ο θάνατός της ίσως διευκόλυνε την πτώση του αδερφού της Γάλλου». Ο γάμος του Κωντάντιου και της δεύτερης συζύγου του Ευσεβίας ίσως συνέβη στις αρχές το 353.
Παραπομπές
Κατηγορία:Ρωμαίες Αυτοκράτειρες Κατηγορία:Σύζυγοι Βυζαντινών Αυτοκρατόρων
Κίρα Κόζαριν
Η Κίρα Νικόλ Κόζαριν (Kira Kosarin, 7 Οκτωβρίου 1997) είναι Αμερικανίδα ηθοποιός και τραγουδίστρια. Από το 2013, πρωταγωνιστεί στη σειρά The Thundermans, ως Φοίβη Θάντερμαν.
Πρώτα χρόνια
Η Κόζαριν πέρασε τα παιδικά της χρόνια στη Μπόκα Ράτον της Φλόριντα, όπου μάθαινε μπαλέτο στο Boca Ballet Theatre και φοίτησε στο ιδιωτικό σχολείο Pine Crest School. Η μητέρα της ήταν ηθοποιός και ο πατέρας της μουσικός διευθυντής, μαέστρος και παραγωγός δίσκων, έτσι και αυτή σπούδασε υποκριτική, τραγούδι και χορό.
Ηθοποιός
Αφού φοίτησε σε εργαστήρι, όπου έκανε υποκριτική μπροστά σε κάμερα, ερωτεύτηκε την υποκριτική και αποφάσισε, το 2011, να μετακομίσει στο Λος Άντζελες της Καλιφόρνιας για να κάνει καριέρα στη τηλεόραση.
Το 2015, η Κόζαριν ήταν υποψήφια, μεταξύ άλλων, στην κατηογρία καλύτερη τηλεοπτική ηθοποίος στα Βραβεία Kids Choice Awards. Ο νικητής ανακοινώθηκε στις 28 Μαρτίου του 2015 και ήταν η Λάουρα Μαράνο.
Η τελευταία της ταινία ήταν η "One Crazy Cruise" (Μία Τρελή Κρουαζιέρα), η οποία κυκλοφόρησε στις 19 Ιουνίου του 2015.
Τραγουδίστρια
Η Κόζαριν έχει ένα κανάλι στο Youtube, όπου μεταφορτώνει τα τραγούδια της. Το μοναδικό της τραγούδι, που δεν είναι διασκευή, είναι το Replay, το οποίο κυκλοφόρησε το 2013.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί τηλεόρασης
Περιοχή Τόμπω
Η Περιοχή Τόμπω (λατινικά: Tombaugh Regio) είναι ανοιχτόχρωμη περιοχή έκτασης περίπου 1.590 χλμ στην επιφάνεια του Πλούτωνα, η οποία φέρει το χαρακτηριστικό σχήμα καρδιάς, από το οποίο πήρε το παρατσούκλι Καρδιά του Πλούτωνα. Η περιοχή ήταν ορατή ως μία ανοιχτόχρωμη περιοχή από πριν την αποστολή Νέοι Ορίζοντες αλλά το σχήμα της δεν μπορούσε να γίνει διακριτό. Η επίσημη ονομασία Περιοχή Τόμπω δόθηκε προς τιμήν του αστρονόμου Κλάιντ Τόμπω, ο οποίος ανακάλυψε τον Πλούτωνα.
Κατηγορία:Πλούτωνας
Γκλατινύ (Μοζέλ)
Το Γκλατινύ (Γκλάτινγκεν από το 1915-1918 και το 1940-1944) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Γόδας
Η επανάσταση του Γόδα ήταν τελικά μοιραία και για το ίδιο το βασίλειο των Βανδάλων στην Τυνησία, η Βυζαντινή αυτοκρατορία εκμεταλλεύτηκε την εξασθένιση του στρατού αφού το μεγαλύτερο μέρος του βρισκόταν στη Σαρδηνία. Ο Βελισάριος στρατοπέδευσε στην Τυνησία και συνέτριψε τους Βανδάλους στη Μάχη του Δέκιμον, τα Βυζαντινά στρατεύματα κατέλαβαν την Καρχηδόνα πριν επιστρέψει ο στρατός του Τζάζο.
Οζανκόι
Το Οζανκόι είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καζάφανι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Αγία Τριάδα Καλαμάτας Μεσσηνίας
Η Αγία Τριάδα Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 3 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Καρβελίου και υπάγεται στη Δημοτική Ενότητα Καλαμάτας, του Δήμου Καλαμάτας.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Χρήστος Παγώνης
Ο Χρήστος Παγώνης (1901 - Μάιος 1997) ήταν Έλληνας αντιστασιακός, δάσκαλος και πολιτευτής της Αριστεράς. Εξελέγη βουλευτής Λάρισας με την ΕΔΑ (1958).
Σταδιοδρομία
Γεννήθηκε στο Λυκούδι της Ελασσόνας και καταγόταν από αγροτική οικογένεια. Ανέπτυξε συνδικαλιστική δράση (μέλος της Διδασκαλικής Ομοσπονδίας) και αντιστασιακή δραστηριότητα και δραστηριοποιήθηκε με την ΕΔΑ και έπειτα με το ΚΚΕ. Υπέστη βασανιστήρια με συλλήψεις από το 1945 και μετά και φυλακίσεις, όπως και τον καιρό της χούντας του 1967-74. Εξελέγη βουλευτής στις εκλογές του 1958 με την ΕΔΑ. Πέθανε σε ηλικία 96 ετών το 1997 και κηδεύτηκε στην Ελασσόνα στις 11 Μαΐου 1997.
Παραπομπές
Κατηγορία:Βουλευτές Λάρισας Κατηγορία:Βουλευτές εκλεγμένοι με την ΕΔΑ Κατηγορία:Έλληνες αντιστασιακοί
Ουρούτζ
Παραπομπές
Κατηγορία:Τουρκική γλώσσα Κατηγορία:Περσική γλώσσα
Καζιμίρ Β΄ του Ζάτορ
Ο Καζιμίρ Β΄, πολων. Kazimierz II Zatorski (π. 1450 - 8 Ιανουαρίου/7 Ιουλίου 1490) από τον Οίκο των Πιαστ-Σιλεσίας ήταν δούκας του Ζάτορ (1468-74, με τους αδελφούς του) και του ημίσεως του Ζάτορ (από το 1474, με τον αδελφό του το 1474-87).
Βιογραφία
Ήταν ο πρωτότοκος γιος του Βεντσέσλαου Α΄ δούκα του Οσβιέντσιμ, Ζάτορ και της Μαρίας Κοπτσόβσκι, κόρη του Ούρμπαν Κοπτσόβσκι, ευγενούς από το Σέβιερς.
Οικογένεια
Νυμφεύτηκε το 1482 τη Μαργαρίτα ή Μάχνα των Πρεμυσλιδών (απεβ. 1508), κόρη του Νικολάου Ε΄ δούκα του Κρνοβ και είχε τέκνα:
Πηγές
Κατηγορία:Οίκος των Πιαστ-Σιλεσίας
Εκατερίνα Ριμπολόβλεβα
Η Γεκατερίνα Ντμιτρίεβνα Ριμπολόβλεβα (ρωσικά: Екатерина Дмитриевна Рыболовлева· γεννηθείσα στις 4 Ιουνίου 1989, στο Περμ της Σοβιετικής Ένωσης) είναι επιχειρηματίας και ιππέας. Είναι κόρη του Ρώσου επιχειρηματία Ντμίτρι Ριμπολόβλεφ. Διαγωνίζεται σε αγώνες ιππασίας σε όλο τον κόσμο, όντας επίσης ιδιοκτήτρια πολλών επιχειρήσεων και ιδιοκτησιών, συμπεριλαμβανομένων εκείνων στα νησιά Σκορπιός και Σπάρτη. Η Ριμπολόβλεβα είναι ιδιοκτήτρια του ποδοσφαιρικού ομίλου ΑΣ Μονακό ΦΚ μέσω ενός καταπιστεύματος στο όνομά της, αν και ο πατέρας της υπηρετεί ως πρόεδρος.
Παραπομπές
Κατηγορία:Ρώσοι επιχειρηματίες
Γουίνσομ Σίαρς
Η Γουίνσομ Ερλ Σίαρς (αγγλικά: Winsome Earle Sears, 11 Μαρτίου 1964), είναι Αμερικανίδα πολιτικός και επιχειρηματίας, που υπηρετεί ως 42η Αντικυβερνήτης της Βιρτζίνια από τον Ιανουάριο του 2022. Είναι μέλος του Ρεπουμπλικανικού Κόμματος.
Εξελέγη στο αξίωμα της Αντικυβερνήτη, στις εκλογές του Νοεμβρίου του 2021 στη Βιρτζίνια, νικώντας την Δημοκρατική ανθυποψήφιά της Χάλα Αγιάλα, με ποσοστό 50.7% έναντι 49.2%. Είναι η πρώτη Τζαμαϊκανή, η πρώτη έγχρωμη και η πρώτη γυναίκα που εκλέγεται στη πολιτεία. Επιπλέον, είναι η πρώτη Ρεπουμπλικανή που εκλέγεται μετά από 12 χρόνια στο αξίωμα του Αντικυβερνήτη.
Παραπομπές
Κατηγορία:Αντικυβερνήτες των Ηνωμένων Πολιτειών Κατηγορία:Αντικυβερνήτες της Βιρτζίνια Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί επιχειρηματίες Κατηγορία:Αφροαμερικανοί Κατηγορία:Τζαμαϊκανές __ΕΥΡΕΤΗΡΙΟ__
Κόρι Ουντοβίτσκι
Η Κόρι Ουντοβίτσκι (Kori Udovički) (Кори Удовички, ; γεννημένη στις 4 Δεκεμβρίου 1961 στο Λα Πας της Βολιβίας ) είναι Σέρβα πολιτικός, πρώην αντιπρόεδρος της κυβέρνησης της Σερβίας και υπουργός Δημόσιας Διοίκησης και Τοπικής Αυτοδιοίκησης στην κυβέρνηση της Σερβίας.
Πριν από αυτή τη θέση, υπηρέτησε ως Βοηθός Γενική Γραμματέας των Ηνωμένων Εθνών, Βοηθός Διαχειρίστρια του UNDP και Διευθύντρια του Περιφερειακού Γραφείου του UNDP για την Ευρώπη και την Κοινοπολιτεία Ανεξάρτητων Κρατών (RBEC) από το 2007 έως το 2012.
Προηγουμένως ήταν η ιδρύτρια και η Πρόεδρος του Κέντρου Προηγμένων Οικονομικών Σπουδών (CEVES), μιας Μη Κυβερνητικής Οργάνωσης του Βελιγραδίου, που ασχολείται με την προώθηση της οικονομικής έρευνας και εκπαίδευσης στη Νοτιοανατολική Ευρώπη. Το CEVES προωθεί την οικονομική ανάκαμψη της Σερβίας, τη δημοκρατική σταθερότητα και τη σύγκλιση της Σερβίας με την Ευρωπαϊκή Ένωση. Διετέλεσε επίσης Πρόεδρος του Διοικητικού Συμβουλίου του Ιδρύματος για την Προώθηση των Οικονομικών Επιστημών (FREN). Η κύρια έκδοση του CEVES είναι η Τριμηνιαία Παρακολούθηση Οικονομικών Τάσεων και Πολιτικών στη Σερβία, μια έκδοση που παρακολουθεί συστηματικά τις μακροοικονομικές, εταιρικές και χρηματοοικονομικές τάσεις και πολιτικές στη Σερβία. Κυκλοφορεί στα Σερβικά και Αγγλικά και δημοσιεύεται επίσης στις ιστοσελίδες CEVES και FREN. Η Κόρι Ουντοβίτσκι ήταν αρχισυντάκτης μέχρι τον Φεβρουάριο του 2007.
Εκπαίδευση και πολιτική σταδιοδρομία
Αποφοίτησε από την Οικονομική Σχολή του Πανεπιστημίου του Βελιγραδίου το 1984 και απέκτησε μεταπτυχιακό (1988) και διδακτορικό δίπλωμα (1999) στα Οικονομικά από το Πανεπιστήμιο Γέιλ. Έκανε έρευνα για το περιφερειακό εμπόριο και την κοινωνική ενσωμάτωση μεταξύ των δημοκρατιών της πρώην Γιουγκοσλαβίας. Πιο πρόσφατα, μελέτησε τη βιωσιμότητα του μακροοικονομικού πλαισίου της Σερβίας. Από το 1993 έως το 2001, εργάστηκε στο ΔΝΤ στην Ουάσιγκτον και στη συνέχεια επέστρεψε στο Βελιγράδι ως Ειδική Σύμβουλος του Σέρβου Υπουργού Οικονομικών και Οικονομικών Υποθέσεων. Το 2002 έγινε υπουργός Ενέργειας και Μεταλλείων στη Σερβική Κυβέρνηση. Διορίστηκε Διοικητής της Εθνικής Τράπεζας της Σερβίας στις 23 Ιουλίου 2003, θέση που διατήρησε μέχρι τις 25 Φεβρουαρίου 2004, όταν ο διορισμός της ακυρώθηκε λόγω της παράνομης χρήσης ψήφου με πληρεξούσιο στο σερβικό κοινοβούλιο.
Η Κόρι Ουντοβίτσκι ήταν αντιπρόεδρος της κυβέρνησης και υπουργός Δημόσιας Διοίκησης και Τοπικής Αυτοδιοίκησης (2014-2016) στην κυβέρνηση της Σερβίας. Στη διάρκεια αυτής της θητείας της προώθησε εκτενείς μεταρρυθμίσεις στη δημόσια διοίκηση, συμπεριλαμβανομένου του σχεδιασμού και της υιοθέτησης ενός μηχανισμού ελέγχου της απασχόλησης και του μεγέθους της δημόσιας διοίκησης και την υιοθέτηση ρυθμιστικών αρχών για τη διοικήση, το σύστημα επιθεωρήσεων, τους μισθούς του δημοσίου τομέα και τις δημόσιες υπηρεσίες σε τοπικό επίπεδο.
Εξωτερικοί σύνδεσμοι
Κατηγορία:Αντιπρόεδροι της Σερβίας Κατηγορία:Σέρβοι υπουργοί Κατηγορία:Σέρβοι οικονομολόγοι Κατηγορία:Σέρβες πολιτικοί Κατηγορία:Σελίδες με μη επιθεωρημένες μεταφράσεις
Γκετσενμπρούκ
Το Γκετσενμπρούκ (Γκέτσενμπρουκ, Φρασκονικά της Λωρραίνης: Γκέτσεμπρικ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Ο σημερινός δήμος του Γκετσενμπρούκ χωρίστηκε αρχικά σε τρεις δήμους. Υπέστησαν αρκετές αλλαγές προτού συγχωνευθούν οι δύο εναπομείναντες δήμοι του Γκετσενμπρούκ και του Σαρανσμπέργκ το 1947 (ο τελευταίος είχε ήδη συγχωνευθεί με τον τρίτο δήμο, τον Άλτορν, το 1837).
Ντογκανκόι
Το Ντογκανκόι είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Θέρμια. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Βοεβοδάτο
Το βοεβοδάτο (πολωνικά: województwo,, ουγγρικά: vajdaságok, ρουμανικά: voievodat, λιθουανικά: vaivadija, λετονικά: vojevodiste, ουκρανικά και ρωσικά: воєводство, σερβικά: војводство) ή βοεβοδαλίκι (τουρκικά: voyvodalık, βοϊβοδαλίκι) είναι η περιοχή που διαχειρίζεται ένας βοεβόδας (κυβερνήτης) σε πολλές χώρες της Κεντρικής και Ανατολικής Ευρώπης. Τα βοεβοδάτα υπήρξαν από τους μεσαιωνικούς χρόνους στην Πολωνία, την Ουγγαρία, τη Ρουμανία, τη Λιθουανία, τη Λετονία, την Ουκρανία, τη Ρωσία και τη Σερβία. Το διοικητικό επίπεδο της περιοχής (επικράτειας) του βοεβοδάτου μοιάζει με αυτό ενός δουκάτου στα δυτικά μεσαιωνικά κράτη. Άλλοι σχεδόν ισοδύναμοι τίτλοι και περιοχές της μεσαιωνικής Ανατολικής Ευρώπης περιείχαν βαν (βογιάν, βογίν ή βαγιάν) και βανάτα. Στη σύγχρονη εποχή, η λέξη συνήθως αναφέρεται σε μία από τις επαρχίες (βογεβούτστφο) της Πολωνίας.
Εξωτερικοί σύνδεσμοι
Κατηγορία:Μορφές διοικητικής διαίρεσης Κατηγορία:Γεωγραφία της Πολωνίας Κατηγορία:Διοικητική διαίρεση Οθωμανικής Αυτοκρατορίας
Μουσείο Χαρτονομισμάτων Ιονικής Τράπεζας
μικρογραφία|Το κτίριο μικρογραφία Το Μουσείο Τραπεζογραμμάτων της Alpha Bank (πρώην Μουσείο Χαρτονομισμάτων της Ιονικής Τράπεζας) είναι ένα μουσείο που βρίσκεται στην Κέρκυρα, Ελλάδα.
Εκθέτει μια σχεδόν πλήρη συλλογή των ελληνικών νομισμάτων από το 1822 έως σήμερα, περίπου 2000 αντικείμενα. Περιλαμβάνει τα πρώτα κρατικά ομόλογα που εκδόθηκαν από το νεοαπελευθερωμένο Ελληνικό Δημόσιο το 1822 μέχρι την αντικατάσταση της δραχμής από το ευρώ το 2002. Περιλαμβάνει επίσης σκίτσα δοκίμια και εκτυπωτικές πινακίδες ελληνικών τραπεζογραμματίων. Μια από τις πιο σπάνιες εκμεταλλεύσεις της είναι τα «κολωνάτα» του 1860. Το μουσείο ιδρύθηκε το 1981 από την Ιονική Τράπεζα και στεγάζεται στο κτίριο της πρώην Ιονικής Τράπεζας που σχεδιάστηκε από τον Κερκυραίο αρχιτέκτονα Ιωάννη Χρόνη το 1840 περίπου. Το 2000 η Ιονική Τράπεζα συγχωνεύθηκε με την Alpha Bank και στη συνέχεια το Μουσείο Χαρτονομισμάτων ανακαινίστηκε και λειτούργησε ξανά το 2005. Προστέθηκε επιπλέον εκθεσιακός χώρος παρουσιάζοντας την «Ιονική Τράπεζα ΕΠΕ» που ήταν βρετανικό εγχείρημα και η πρώτη τράπεζα που λειτούργησε σε ελληνικό έδαφος. Η συλλογή του μουσείου θεωρείται μια από τις πληρέστερες του είδους της στον κόσμο.
Ιστορία και Εκθέματα
Το 2003 ο επιμελητής του μουσείου και ιστορικός Άρης Ραπίδης ανέλαβε την ανακαίνιση και τον συντονισμό των εκθεμάτων ώστε να ανταποκρίνονται στα παγκόσμια πρότυπα. Το 2005 και με τη συμμετοχή του John Keyworth, επιμελητή της Τράπεζας της Αγγλίας, τα ανακαινισμένα εκθέματα άνοιξαν στο κοινό. Είναι η πρώτη φορά που μια τέτοια συλλογή τραπεζογραμματίων, ιδιοκτησίας ελληνικής τράπεζας, διατίθεται στο ευρύ κοινό σε τακτική βάση. Μεταξύ 2005 και 2007 περίπου 10.000 άτομα έχουν επισκεφθεί το μουσείο. Τον Ιούλιο του 2007 κατασκευάστηκε εκθεσιακός χώρος στον δεύτερο όροφο του μουσείου. Η έκθεση Ελληνικές Ενδυμασίες – Έντυπες πηγές 16ου-20ου αιώνα, που διοργανώθηκε από κοινού με το Μουσείο Μπενάκη, έγινε η πρώτη εκδήλωση που παρουσιάστηκε στην αίθουσα.
Το μουσείο περιέχει ιστορικό υλικό που σχετίζεται με την ιστορία της Ιονικής Τράπεζας και μια πλήρη σειρά από τις τελευταίες εκδόσεις των εθνικών τραπεζογραμματίων των κρατών μελών της Ευρωζώνης πριν από την αντικατάστασή τους από το ευρώ. Η διαδικασία κατασκευής των τραπεζογραμματίων περιλαμβάνεται στα εκθέματα καθώς και η μέθοδος προσθήκης υδατογραφήματος. Υπάρχει επίσης ένα εργαστήριο που περιγράφει λεπτομερώς τη διαδικασία χάραξης μεταλλικής πλάκας.
Ανάμεσα στα εκθέματα του μουσείου είναι μερικά σπάνια δείγματα ελληνικού νομίσματος. Τα εκθέματα περιλαμβάνουν τα πρώτα τραπεζογραμμάτια που εκδόθηκαν από τον πρώτο Κυβερνήτη της Ελλάδας Ιωάννη Καποδίστρια. Τα χαρτονομίσματα του Καποδίστρια είναι απλά και διαθέτουν ένα ροζ χρώματος Φοίνικας σε λευκό φόντο. Η συλλογή του μουσείου περιέχει επίσης τα προκαποδιστριακά κρατικά ομόλογα που εκδόθηκαν από το προσωρινό ελληνικό δημόσιο σε «Πιάστρα» ή «Γρόσια».
Η Εθνική Τράπεζα της Ελλάδος ιδρύθηκε το 1841 και η αρχαία δραχμή έγινε για άλλη μια φορά το επίσημο νόμισμα της Ελλάδα. Το μουσείο εκθέτει τα πρώτα τραπεζογραμμάτια που τυπώθηκαν από τα βρετανικά τυπογραφεία Perkins Bacon ή Bradbury Wilkins. Η συλλογή περιλαμβάνει επίσης τα χαρτονομίσματα που τυπώθηκαν από την American Banknote Company που διαδέχθηκε τους Βρετανούς στις αρχές του αιώνα. Η αμερικανική εταιρεία τύπωνε ελληνικά τραπεζογραμμάτια μέχρι το 1928 περίπου. Στη συνέχεια η Τράπεζα της Ελλάδος ανέλαβε μόνη της την εκτύπωση του νομίσματος.
Ένα από τα πιο σπάνια χαρτονομίσματα που εκτίθενται είναι αυτό που απεικονίζει τη βυζαντινή εκκλησία της Αγίας Σοφίας στην Κωνσταντινούπολη. Σχεδιασμένο το 1920, το τραπεζογραμμάτιο απεικονίζει την Αγία Σοφία χωρίς τους οθωμανικούς μιναρέδες και ήταν μέρος της Μεγάλης Ιδέας. Λίγα χρόνια αργότερα συνέβη η Μικρασιατική καταστροφή και το νόμισμα δεν κυκλοφόρησε ποτέ.
Σπάνια τραπεζογραμμάτια σε στυλ art deco, τυπωμένα στη Γαλλία, μερικά με τον Ερμή, απεικονίζουν αλληγορικά τη συνέχεια του ελληνικού νομίσματος και του εμπορίου από την αρχαιότητα έως τη δεκαετία του 1930.
Η έκθεση περιλαμβάνει επίσης τραπεζογραμμάτια που εκδόθηκαν κατά τον Β' Παγκόσμιο Πόλεμο από τις δυνάμεις του Άξονα κατοχής.
Εκτίθενται επίσης τραπεζογραμμάτια που εκδόθηκαν από την προσωρινή «κυβέρνηση του βουνού». Αυτό το νόμισμα αποτιμήθηκε έναντι της ισοδύναμης αξίας των κιλών σίτου. Εμφανίζεται επίσης το χαρτονόμισμα των 100 δισεκατομμυρίων δραχμών στα χρόνια του υπερπληθωρισμού του 1944. Παραμένει ιστορικά η υψηλότερη ονομαστική αξία τραπεζογραμματίων στην Ελλάδα και μετά το τέλος του υπερπληθωρισμού η αξία του έπεσε μόλις στις 2 δραχμές.
Ύστερα, τον Νοέμβριο του 1944 τυπώθηκαν τα πρώτα μετακατοχικά τραπεζογραμμάτια. Εμφανίζονται με τη Νίκη της Σαμοθράκης στην εμπρόσθια πλευρά και τον Φοίνικα στην οπίσθια όψη.
Το 1950 για πρώτη φορά κυκλοφόρησαν στην αγορά, κερματικά γραμμάτια των 100, 500 και 1.000 δραχμών. Θεωρούνταν μεγάλης χρηματικής αξίας λόγω του υψηλού πληθωρισμού της εποχής.
Την 1 Ιανουαρίου του 2002, έγινε η επίσημη κυκλοφορία του ευρωπαϊκού νομίσματος Ευρώ, παράλληλα με τη Δραχμή. Η οριστική διακοπή του Ελληνικού νομίσματος πραγματοποιήθηκε τον Μάρτιο του ιδίου έτους.
Ισοτιμία 1€ = 340,75 δραχμές.
Το μουσείο βρίσκεται στην πλατεία Αγίου Σπυρίδωνα στην πόλη της Κέρκυρας και η είσοδος είναι ελεύθερη.
Το μουσείο φιλοξένησε επίσης ένα συνέδριο που πραγματοποιήθηκε μεταξύ 9 και 10 Ιουνίου 2006, με τίτλο «Η Οικονομική Ανάπτυξη της Νοτιοανατολικής Ευρώπης στον 19ο αιώνα».
Βιβλιογραφικές Αναφορές
<references group="" responsive="1">
Γελτσίτεπε
Το Γεσίλτεπε είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Ελιά. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκίρνε
Λιμόζ Σερκλ Σαιν-Πιερ
Η Λιμόζ Σερκλ Σαιν-Πιέρ (γαλλικά: Limoges Cercle Saint-Pierre ή Limoges CSP), γνωστή ως Λιμόζ, είναι γαλλική ομάδα καλαθοσφαίρισης. Ιδρύθηκε το 1929 και εδρεύει στην πόλη Λιμόζ της Γαλλίας. Διεξάγει τους εντός έδρας αγώνες της στο το Παλαί ντε Σπορ ντε Μπωμπλάν, χωρητικότητας 6.500 θεατών, ανάλογα με τους κανονισμούς. Αγωνίζεται στη Α΄ Εθνική Κατηγορία Γαλλίας αλλά και στο Μπάσκετμπολ Τσάμπιονς Λιγκ.
Εξωτερικοί σύνδεσμοι
Κατηγορία:Γαλλικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1929
Σχετικός κίνδυνος
εναλλ.=Illustration of two groups: one exposed to treatment, and one unexposed. Exposed group has smaller risk of adverse outcome, with RR = 4/8 = 0.5.|μικρογραφία| Η ομάδα που εκτέθηκε στην θεραπεία (αριστερά) έχει το μισό κίνδυνο [ΣΚ = (4/16)/(8/16) = 0,5] μιας ανεπιθύμητης έκβασης (σκούρο κόκκινο) σε σύγκριση με την ομάδα που δεν έχει εκτεθεί (δεξιά). Ο σχετικός κίνδυνος (ΣΚ) ή ο λόγος κινδύνου είναι ο λόγος της πιθανότητας να συμβεί κάποια έκβαση σε μια εκτεθειμένη ομάδα προς την πιθανότητα να συμβεί η έκβαση σε μια μη εκτεθειμένη ομάδα. Υπολογίζεται ως I_e / I_u, όπου I_e είναι η επίπτωση στην εκτεθειμένη ομάδα και I_u είναι η επίπτωση στην μη εκτεθειμένη ομάδα. Μαζί με την διαφορά κινδύνου και τον λόγο απόδοσης, ο σχετικός κίνδυνος μετρά την συσχέτιση μεταξύ της έκθεσης και της έκβασης.
Στατιστική χρήση και ερμηνεία
Ο σχετικός κίνδυνος χρησιμοποιείται στην στατιστική ανάλυση των δεδομένων από επεμβατικές μελέτες, μελέτες σειράς και συγχρονικές μελέτες, για την εκτίμηση της ισχύος της συσχέτισης μεταξύ θεραπειών (ή παραγόντων κινδύνου) και εκβάσεων. Για παράδειγμα, χρησιμοποιείται για τη σύγκριση του κινδύνου μιας ανεπιθύμητης έκβασης όταν λαμβάνεται ιατρική θεραπεία έναντι μη θεραπείας (ή εικονικού φαρμάκου) ή όταν υπάρχει έκθεση σε περιβαλλοντικό παράγοντα κινδύνου έναντι μη έκθεσης.
Υπό την προϋπόθεση ότι υπάρχει αιτιώδης σχέση μεταξύ της έκθεσης και του αποτελέσματος, η τιμή του ΣΚ μπορεί να ερμηνευθεί ως εξής:
Χρήση στην βιβλιογραφία
Ο σχετικός κίνδυνος χρησιμοποιείται συνήθως για την παρουσίαση των αποτελεσμάτων των ελεγχόμενων τυχαιοποιημένων δοκιμών. Αυτό μπορεί να καταστεί προβληματικό, εάν ο σχετικός κίνδυνος παρουσιάζεται μεμονωμένα χωρίς την αναφορά σε απόλυτα μέτρα, όπως ο απόλυτος κίνδυνος ή η διαφορά κινδύνου. Σε περιπτώσεις όπου η επίπτωση της έκβασης είναι χαμηλή, η τιμή του σχετικού κινδύνου, είτε μεγάλη είτε μικρή, συχνά δεν συνεπάγεται σημαντική επιρροή στην έκβαση και η σημασία των συνεπειών για την δημόσια υγεία μπορεί να υπερεκτιμηθεί. Αντίστοιχα, σε περιπτώσεις όπου η επίπτωση της έκβασης είναι υψηλή, ακόμα και τιμές του σχετικού κινδύνου κοντά στο 1 ενδέχεται να έχουν σημαντική επιρροή στην έκβαση και οι συνέπειες μπορεί να υποτιμηθούν. Επομένως, συνιστάται η παρουσίαση τόσο απόλυτων όσο και σχετικών μέτρων συσχέτισης.
Υπολογισμός
Ο σχετικός κίνδυνος μπορεί να εκτιμηθεί από έναν τετράπτυχο πίνακα: Η σημειακή εκτίμηση του σχετικού κινδύνου είναι:
Η κατανομή του για ένα δείγμα του πληθυσμού είναι πιο κοντά στην κανονική κανονική απ' ό,τι η κατανομή του ΣΚ, με τυπικό σφάλμα:
Σύγκριση με τον λόγο απόδοσης
Ο σχετικός κίνδυνος διαφέρει από τον λόγο απόδοσης (ΛΑ), αν και τον πλησιάζει ασύμπτωτα για μικρές πιθανότητες της έκβασης. Εάν το α είναι σημαντικά μικρότερο από το β, τότε α / (α + β) α / β. Ομοίως, εάν το γ είναι πολύ μικρότερο από το δ, τότε γ / (γ + δ) γ / δ. Έτσι, με την παραδοχή σπανιότητας της νόσου:
Στην πράξη, ο λόγος απόδοσης χρησιμοποιείται συνήθως για μελέτες πασχόντων–μαρτύρων, εφόσον ο σχετικός κίνδυνος δεν μπορεί να εκτιμηθεί.
Στην πραγματικότητα, ο λόγος απόδοσης χρησιμοποιείται πολύ πιο ευρέως στα στατιστικά στοιχεία, καθώς η λογιστική παλινδρόμηση, που συχνά χρησιμοποιείται στην ανάλυση των αποτελεσμάτων κλινικών δοκιμών, λειτουργεί με τον λογάριθμο του λόγου απόδοσης, αλλά όχι με τον λογάριθμο του σχετικού κινδύνου. Επειδή ο φυσικός λογάριθμος της απόδοσης υπολογίζεται ως γραμμική συνάρτηση των ανεξάρτητων μεταβλητών, ο εκτιμώμενος λόγος απόδοσης της θεραπείας για άτομα διαφορετικής ηλικίας θα ήταν ο ίδιος σε ένα μοντέλο λογιστικής παλινδρόμησης όπου η έκβαση συσχετίζεται με την θεραπεία και με την ηλικία, αν και ο σχετικός κίνδυνος μπορεί να είναι σημαντικά διαφορετικός.
Εφόσον ο σχετικός κίνδυνος είναι ένα πιο άμεσο αντιληπτό μέτρο αποτελεσματικότητας, η διάκριση είναι σημαντική ειδικά σε περιπτώσεις μεσαίων έως υψηλών πιθανοτήτων της έκβασης. Εάν η έκθεση Α ενέχει κίνδυνο εμφάνισης της έκβασης ίσο με 99,9% και η έκθεση Β ενέχει κίνδυνο εμφάνισης της έκβασης ίσο με 99,0%, τότε ο σχετικός κίνδυνος είναι λίγο πάνω από 1 (99,9 / 99 = 1,01), ενώ η απόδοση της έκθεσης Α είναι πάνω από 10 φορές την απόδοση της Β, αφού (99,9/0,1) / (99/1) = 10,1.
Αριθμητικό παράδειγμα
Παράδειγμα μείωσης κινδύνου
Εξωτερικοί σύνδεσμοι
Κατηγορία:Βιοστατιστική Κατηγορία:Επιδημιολογία
Επίθεση του Πρίνστον
Η επίθεση του Πρίνστον είναι μία επιθετική στρατηγική καλαθοσφαίρισης που δίνει ιδιαιτερότητα στη συνεχή κίνηση, στα κοψίματα από την πίσω πόρτα (μπακ-ντορ κατς), στις επιλογές πάνω και κάτω από τη μπάλα και στην πειθαρχημένη ομαδική δουλειά. Χρησιμοποιήθηκε και τελειοποιήθηκε στο Πανεπιστήμιο του Πρίνστον από τον Πιτ Κάριλ, αν και οι ρίζες του μπορούν να εντοπιστούν στον Φράνκλιν "Κάπι" Κάπον, ο οποίος ήταν προπονητής του Πρίνστον στα τέλη της δεκαετίας του 1930, και στον Μπέρναρντ "Ρεντ" Σάρατσεκ, ο οποίος ήταν προπονητής στο Πανεπιστήμιο Γεσίβα από 1938 έως 1977.
Έννοια
Η επίθεση είναι σχεδιασμένη για ένα σύνολο πέντε παικτών που ο καθένας μπορεί να πασάρει, να σουτάρει και να ντριμπλάρει σε επίπεδο άνω του μέσου όρου. Αυτοί οι παίκτες ελπίζουν να απομονώσουν και να εκμεταλλευτούν μία αναντιστοιχία (μισμάτς) χρησιμοποιώντας αυτές τις δεξιότητες. Οι θέσεις γίνονται λιγότερο σημαντικές και στην επίθεση δεν υπάρχει πόιντ γκαρντ, σούτινγκ γκαρντ, σμολ φόργουορντ ή πάουερ φόργουορντ. Ωστόσο, υπάρχουν ορισμένοι κανόνες που αναμένεται να ακολουθούν οι παίκτες που εκτελούν αυτή την επίθεση.
Η επίθεση συνήθως ξεκινά με τέσσερις παίκτες έξω από τη γραμμή του τριπόντου με έναν παίκτη στην κορυφή του κλειδιού. Η μπάλα διατηρείται σε συνεχή κίνηση μέσω της πάσας μέχρις ότου είτε μία αναντιστοιχία επιτρέψει σε έναν παίκτη να κόψει προς το καλάθι είτε ένας παίκτης χωρίς μπάλα κόβει προς την ελεύθερη περιοχή κάτω και γύρω από το καλάθι και του δίνεται η μπάλα για λέι απ. Ο ποστ παίχτης είναι πολύ σημαντικός παίκτης στην επίθεση. Στήνεται στο χάι ποστ και τραβάει την προσοχή στην τοποθέτησή του. Όταν η μπάλα λαμβάνεται στο ποστ, ο κύριος στόχος των παικτών είναι να βρουν τους κόφτες της πίσω πόρτας (μπακντόρ κάτερς) ή τους αμυντικούς που έχουν αποκοιμηθεί στην αδύναμη πλευρά.
Το σήμα κατατεθέν της επίθεσης είναι η πάσα από την πίσω πόρτα, όπου ένας παίκτης στο φτερό κινείται ξαφνικά προς το καλάθι, δέχεται μία πάσα με αναπήδηση από έναν γκαρντ στην περίμετρο και (αν γίνει σωστά) βρίσκεται χωρίς αμυντικούς ανάμεσα σε αυτόν και ένα λέι απ. . Εναλλακτικά, όταν η αμυντική ομάδα επιχειρεί να γεμίσει το ζωγραφιστό για να αποτρέψει τα κοψίματα από την πίσω πόρτα (μπακντόρ κατς), η επίθεση χρησιμοποιεί σουτ τριών πόντων από την περίμετρο. Και οι πέντε παίκτες της επίθεσης -συμπεριλαμβανομένου του σέντερ- θα πρέπει να είναι ικανοί να επιχειρούν τρίποντα, να απλώνουν περαιτέρω το γήπεδο και να μην επιτρέπουν στην άμυνα να αφήνει κανέναν παίκτη χωρίς επιτήρηση.